ນາຍົກອັງກິດ ຈະໄປຢ້ຽມຢາມ ມຽນມາ 
ທ່ານ David Cameron ນາຍົກລັດຖະມົນຕີອັງກິດ ຈະ​ເປັນ​ຜູ້​ນໍາ ​ປະ​ເທດ​ຕາ​ເວັນ​ຕົກທີ່​ສໍາຄັນ ຄົນ​ທໍາ​ອິດ​ທີ່​ເດີນ​ທາງ​ໄປ ​ຢ້ຽມຢາມ​ມຽນມາ.
ທ່ານ David Cameron ນາຍົກລັດຖະມົນຕີອັງກິດກ່າວວ່າ ໃນບໍ່ຊ້ານີ້ປະເທດຂອງທ່ານ ຈະຜ່ອນຜັນການລົງໂທດຕ່າງໆຕໍ່ມຽນມາ ໃນຂະນະທີ່ທ່ານຕຽມການໄປຢ້ຽມຢາມຄັ້ງ ປະວັດສາດຕໍ່ປະເທດດັ່ງກ່າວທີ່ເປັນປະເທດໂດດດ່ຽວໃນຄັ້ງນຶ່ງນັ້ນ ທ່ານນາຍົກ Cameron ບອກອົງການຂ່າວບີບີຊີເມື່ອວັນພະຫັດມື້ນີ້ວ່າ ອັງກິດຈະຕອບ ສະໜອງແບບດຽວກັນໂດຍໄວຖ້າຫາກມຽນມາສືບຕໍ່ສ້າງຄວາມກ້າວໜ້າໃນການຫັນປ່ຽນ ໄປສູ່ປະຊາທິປະໄຕ ແຕ່ທ່ານກໍກ່າວອີກວ່າ ທ່ານຕ້ອງການເຫັນການປ່ຽນແປງຕົວຈິງ ກ່ອນຈະຕັດສິນໃຈໃດໆ ໃນວັນສຸກມື້ອື່ນນີ້ ນາຍົກລັດຖະມົນຕີອັງກິດ ຈະເປັນຜູ້ນໍາປະເທດຕາເວັນຕົກທີ່ສໍາຄັນ ຄົນທໍາອິດທີ່ເດີນທາງໄປຢ້ຽມຢາມມຽນມາ ນັບຕັ້ງແຕ່ມຽນມາຍຸຕິການປົກຄອງປະເທດ ໂດຍພວກທະຫານ ທີ່ມີມາໄດ້ຫ້າສິບປີແລ້ວນັ້ນ ທ່ານ ນາຍົກ Cameron ມີກໍານົດຈະພົບປະກັບທ່ານນາງອອງຊານ ຊູຈີ ຜູ້ນໍາປະຊາ ທິປະໄຕ ທີ່ພັກການເມືອງຂອງທ່ານນາງໄດ້ຮັບໄຊຊະນະຢ່າງຖ້ວມລົ້ນ ໃນການເລືອກ ຕັ້ງຄັ້ງພິເສດ ເອົາສະມາຊິກສະພາແຫ່ງຊາດເມື່ອຕົ້ນເດືອນນີ້ ການຢ້ຽມຢາມຂົງເຂດເອເຊຍຕາເວັນອອກສຽງໃຕ້ ເປັນເວລາຫ້າວັນຂອງທ່ານນາຍົກ Cameron ຄັ້ງນີ້ ຍັງໂຮມທັງການຢ້ຽມຢາມອິນໂດເນເຊຍ ແລະມາເລເຊຍນໍາດ້ວຍ